Fast gföhrliger für s Bestoh vo der Schwiiz isch die politischi und kulturelli Spaltig vom Land der Komfliktlinie Dütsch-Wälsch noch (→ «Röstigrabe») und zwüsche de Bürgerliche und de Sozialististe gsi. Deil vo der Dütschschwiizer Bevölkerig hai mit de Mittelmächt (vor allem mit Dütschland) sympatisiert, während in der Westschwiiz Frankriich unterstützt worden isch. Bsunders die dütschschwiizerischi Militärelite um dr General Wille und dr Generalstabschef Theophil Sprecher von Bernegg isch noch der «Obersten-Affäre» in der Westschwiiz under Verdacht gstande, mit Dütschland oder mit Östriich-Ungarn z paktiere.